
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 233
                                                           din 29 noiembrie 2018
privind încetarea de drept a mandatului de consilier local al domnului Pop Claudiu

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 32.610/19.11.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Văzând demisia depusă de domnul consilier local Pop Claudiu și înregistrată la registratura generală a Municipiului Sighișoara sub nr. 31.356/06.11.2018, prin care face cunoscută intenția sa de încetare a mandatului de consilier local, prin demisie, începând cu data depunerii acesteia;

Ținând cont de demisia depusă și înregistrată la registratura generală a Municipiului Sighișoara sub nr. 31.356/06.11.2018, de către domnul consilier local Pop Claudiu, sens în care, se impune a se constata încetarea de drept a mandatului de consilier local al acestuia și a se lua act de vacanța locului de consilier local, astfel rămas vacant, ca urmare a demisiei acestuia;

Având în vedere prevederile art. 9 alin. (2) lit. “a”, alin. (3), coroborate cu cele ale art. 12 alin. (1) și alin. (2) din Legea nr. 393/2004 privind Statutul aleșilor locali, cu modificările și completările ulterioare;

Ținând cont de prevederile Legii nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind Statutul aleșilor locali;

Luând în considerare și prevederile art. 71 din Regulamentul de organizare și funcționare al Consiliului Local Sighișoara, aprobat prin Hotărârea Consiliului Local Sighișoara nr. 98/25.10.2012;

Având în vedere Referatul constatator, înregistrat cu nr. 32.612/19.11.2018, prin care se propune să se ia act și să se constate încetarea de drept a mandatului de consilier local al domnului Pop Claudiu, precum și să se declare vacant locul acestuia de consilier local, îndeplinindu-se prevederile legale în acest sens;

În temeiul prevederilor art. 36 alin. (1) și alin. (9), art. 45 alin. (1) și ale art. 115 alin. (1) lit. “b” din Legea nr. 215/2001, Legea administrației publice locale, republicată, cu modificările și completările ulterioare,
H O T Ă R Ă Ș T E :

Art. 1. Ia act de încetarea de drept a mandatului de consilier local al domnului Pop Claudiu, ca urmare a demisiei acestuia și constată încetarea de drept a mandatului de consilier local al domnului Pop Claudiu, ca urmare a demisiei acestuia.
Art. 2. Se declară vacant mandatul de consilier local deținut de domnul Pop Claudiu.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Secretarul municipiului și Serviciul Administrație publică locală.
Art. 4. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 1 ”abținere”.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Serviciul Administraţie publică locală;
  1 ex. Partidul Uniunea Independentă pentru Sighişoara (U.I.P.S.); 
  1 ex. domnul Pop Claudiu.
  9 ex.
  C.A.B.          
